Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17061

2. Megjegyzés: Azok a lehetőségek, amelyek egy nemzetközi repülés egy részére vagy teljes egészére vonatkozóan a légiforgalmi szolgálatok létesítésére és üzemeltetésére vonatkoznak, a következők: Első lehetőség: Az útvonal vagy útvonalszakasz olyan Állam fennhatósága alá tartozó légtéren belül van, amelyen belül az saját légiforgalmi szolgálatokat alakít ki és tart fenn. 2007/70/II. szám Második lehetőség: Az útvonal vagy útvonalszakasz olyan Állam fennhatósága alá tartozó légtéren belül van, amelyen belül ez az Állam közös megegyezés alapján egy másik Államnak adta át a légiforgalmi szolgálatok kialakításának és fenntartásának felelősségét. Harmadik lehetőség: Az útvonalszakasz nyílt tenger vagy olyan meg nem határozott nemzeti hovatartozású légtéren belül van, amelyre vonatkozóan egy Állam elfogadta a légiforgalmi szolgálatok kialakításának és fenntartásának felelősségét. A jelen Annex céljainak megfelelően az Állam, amely kijelöli a légiforgalmi szolgálatok létesítéséért és biztosításáért felelős hatóságot: — az első esetben az az Állam, amely fennhatósággal rendelkezik adott légtérszakasz felett; — a második esetben az az Állam, amelyre a légiforgalmi szolgálatok létesítésének és biztosításának felelősségét átruházták; — a harmadik esetben az az Állam, amely elfogadta a légiforgalmi szolgálatok létesítésének és biztosításának felelősségét. 2.1.4 Ahol légiforgalmi szolgálatokat létesítettek, erről szükség szerint tegyenek közzé tájékoztatást, hogy lehetővé tegyék a szolgálatok igénybevételét. 2.2 A légiforgalmi szolgálatok céljai A légiforgalmi szolgálatok céljai a következők:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes